FI
9.6.2023
Euroopan unionin virallinen lehti
L 149/67
9 artikla Hävittämistoimenpiteet Toimivaltaisten viranomaisten on toteutettava saastuneilla alueilla kaikki seuraavat toimenpiteet asianomaisen tuhoojan hävittämiseksi: a) asianomaisen tuhoojan kaikkiin kehitysvaiheisiin soveltuvat torjuntakäsittelyt, joissa otetaan huomioon aikuisten tuhoojien kulkeutumiskyky, isäntäkasvien levinneisyys ja tuhoojan toukkien ravinnonhakutottumukset; b) kielto siirtää maa-aineksen pintakerrosta ja käytettyjä kasvualustoja pois saastuneelta alueelta, elleivät kyseessä olevat ammattimaiset toimijat ole täyttäneet yhtä seuraavista edellytyksistä toimivaltaisten viranomaisten valvonnassa: i) maa-ainekselle tai kasvualustalle on tehty asiaankuuluvat toimenpiteet asianomaisen tuhoojan poistamiseksi, ja se on kuljetettu suljetuissa ajoneuvoissa siten, että tuhooja ei varmasti pääse leviämään; ii) maa-aines tai kasvualusta kuljetetaan suljetuissa ajoneuvoissa siten, että asianomainen tuhooja ei varmasti pääse leviämään, ja se haudataan syvälle kaatopaikalla.
10 artikla Asianomaisten kasvien tuominen unioniin 1.
Asianomaisia kasveja, lukuun ottamatta lajien Chrysanthemum L., Dianthus L. ja Pelargonium l’Hérit. ex Ait.
kasveja, saa tuoda unioniin ainoastaan, jos ne täyttävät jonkin seuraavista vaatimuksista: a) ne ovat peräisin maasta, jossa tuhoojaa ei tiedetä esiintyvän; b) ne ovat peräisin alueelta, jonka asiaan liittyvä kansallinen kasvinsuojelujärjestö on vahvistanut olevan vapaa asianomaisesta tuhoojasta kansainvälisen kasvinsuojelutoimenpidestandardin nro 4 mukaisesti; kyseisen alueen nimi on ilmoitettava kasvinterveystodistuksessa kohdassa ”Alkuperäpaikka”; c) niille on ennen vientiä tehty virallinen tarkastus, jossa ne on todettu vapaiksi asianomaisesta tuhoojasta, ja ne ovat peräisin tuotantotilasta, joka täyttää seuraavat edellytykset: i)
se on alkuperämaan kansallisen kasvinsuojelujärjestön rekisteröimä ja valvoma;
ii) siellä on tehty virallisia tarkastuksia vientiä edeltäneiden kolmen kuukauden aikana, eikä asianomaisissa kasveissa ole havaittu asianomaisen tuhoojan esiintymistä; iii) se on fyysisesti suojattu asianomaisen tuhoojan kulkeutumiselta; iv) sellaisten tietojen saatavuus, joilla varmistetaan asianomaisten kasvien jäljitettävyys kyseiseen tuotantotilaan, on varmistettu vientiä edeltävien siirtojen aikana; d) niille on ennen vientiä tehty virallinen tarkastus, jossa ne on todettu vapaiksi asianomaisesta tuhoojasta, ja ne ovat peräisin tuotantotilasta, joka täyttää seuraavat edellytykset: i)
se on alkuperämaan kansallisen kasvinsuojelujärjestön rekisteröimä ja valvoma;
ii) siellä on tehty virallisia tarkastuksia vientiä edeltäneiden kolmen kuukauden aikana, eikä asianomaisissa kasveissa ole havaittu asianomaisen tuhoojan esiintymistä; iii) asianomaisille kasveille on tehty tehokas käsittely sen varmistamiseksi, että ne ovat vapaita asianomaisesta tuhoojasta; iv) sellaisten tietojen saatavuus, joilla varmistetaan asianomaisten kasvien jäljitettävyys kyseiseen tuotantotilaan, on varmistettu vientiä edeltävien siirtojen aikana; e) niille on tehty tehokas sadonkorjuun jälkeinen käsittely sen varmistamiseksi, että ne ovat vapaita asianomaisesta tuhoojasta, ja käsittely ilmoitetaan kasvinterveystodistuksessa.